burgasdotpro/wikipedia huggingface dataset:
Začiatočný moment

Začiatočný moment alebo počiatočný moment je v matematickej štatistike jedna z charakteristík náhodnej premennej X, resp. jedna z charakteristík jej rozdelenia pravdepodobnosti. Zvyčajne sa táto charakteristika označuje nasledovne: formula_1&lt;br&gt;
Okrem iného sa začiatočné momenty spolu s centrálnymi momentmi využívajú pri definovaní charakteristík šikmosti a charakteristík špicatosti (koeficient šikmosti a špicatosti).
Ako vidno z nasledujúcej definície, stredná hodnota náhodnej premennej je prvý začiatočný moment náhodnej premennej.
Definícia.
Nech formula_2, kde formula_3 je ľubovoľné prirodzené číslo, je integrovateľná náhodná premenná. Potom sa číslo &lt;br&gt;
nazýva k-ty všeobecný začiatočný moment (resp. začiatočný všeobecný moment) náhodnej premennej formula_5.
Číslo&lt;br&gt;
sa potom nazýva k-ty absolútny začiatočný moment (resp. začiatočný absolútny moment).
Špeciálne.
Teda podľa definície môžeme vyjadriť začiatočné momenty pre náhodné premenné nasledovne:
Ak formula_5 je diskrétna náhodná premenná, tak potom:&lt;br&gt;
Ak formula_5 je spojitá náhodná premenná, tak potom:&lt;br&gt;
kde formula_11 je hustota pravdepodobnosti danej náhodnej veličiny a formula_12 je jednorozmerný euklidovský priestor.
Nefelé

Nefelé alebo Nefela alebo zastarano Nefele (starogr. Νεφέλη – Nefelé, ) bola v gréckej mytológii bohyňa oblakov, stala sa manželkou orchomenského kráľa Athamasa.
Mali spolu dve deti, syna Frixa a dcéru Hellé, ktoré matka milovala a pripravila im šťastné detstvo. Toto rodinné šťastie však vydržalo len krátko, pretože Athamas sa zasnúbil s inou ženou. Nefelé potom od neho odišla, alebo dokonca bola kráľom vyhnaná. Macocha Inó deti nenávidela a spriadala intrigy, ako sa ich zbaviť. Dala znehodnotiť zrno pripravené na sejbu, takže nevzišlo, nastal hlad a krajinu zachvátili nepokoje. Inó potom presvedčila manžela, aby vyslal poslov o radu do Delf. Pomocou podplatených poslov potom Inó zostavila falošnú veštbu, že na záchranu krajiny proti neúrode a hladu treba obe deti obetovať. Kráľ sa sprvu bránil, ale nakoniec u neho nad otcovskou láskou, zvíťazila vladárska povinnosť.
Deti netušili, čo ich čaká, ale ich matka Nefelé nad nimi bdela a pár hodín pred obetným obradom poslala zlatého barana do kráľovského paláca, aby ich odniesol. Deti nasadli na chrbát barana a ten sa vzniesol do výšky a unášal ich preč. Keď už leteli nad Thráckym morom, Hellé sa neopatrne obzerala, neudržala sa, spadla do mora a utopila sa. Po niekoľko dní na toto miesto potom padali matkine slzy v podobe drobného dažďa. Na pamiatku malej Hellé bola táto morská úžina nazvaná Helléspontos, dnešné Dardanely.
Frixos sa šťastne dostal do Kolchidy, kde sa ho ujal kráľ Aiétes. Zlatého barana kráľ Aiétes obetoval najvyššiemu bohu Diovi, baranie zlaté rúno potom zavesil v posvätnom háji boha Area na vysoký strom a nechal ho strážiť drakom. Pre toto zlaté rúno, sa po rokoch vydala slávna výprava Argonautov vedená Iasónom.
Centrálny moment

Centrálny moment je v matematickej štatistike jedna z charakteristík náhodnej premennej X, resp. jedna z charakteristík jej rozdelenia pravdepodobnosti. Zvyčajne sa táto charakteristika označuje nasledovne: formula_1&lt;br&gt;
Okrem iného sa centrálne momenty spolu so začiatočnými momentmi využívajú pri definovaní charakteristík šikmosti a charakteristík špicatosti (koeficient šikmosti a špicatosti).
Ako vidno z definície centrálneho momentu, tak variancia náhodnej veličiny je druhý centrálny moment náhodnej veličiny. 
Definícia.
Nech formula_2 a formula_3, kde formula_4 je ľubovoľné prirodzené číslo, sú integrovateľné náhodné premenné. Potom sa číslo &lt;br&gt;
nazýva k-ty všeobecný centrálny moment (resp. centrálny všeobecný moment) náhodnej premennej formula_2.
Číslo&lt;br&gt;
sa potom nazýva k-ty absolútny centrálny moment (resp. centrálny absolútny moment).
Špeciálne.
Teda podľa definície môžeme vyjadriť centrálne momenty pre náhodné premenné nasledovne:
Ak formula_2 je diskrétna náhodná premenná, tak potom:&lt;br&gt;
Ak formula_2 je spojitá náhodná premenná, tak potom:&lt;br&gt;
kde formula_12 je hustota pravdepodobnosti danej náhodnej veličiny a formula_13 je jednorozmerný euklidovský priestor.
Slovo (náboženský časopis)

Slovo je oficiálny časopis Gréckokatolíckej cirkvi na Slovensku. 
História.
Časopis začal vychádzať v roku 1969 pri príležitosti 1100. výročia úmrtia svätého Konštantína–Cyrila. Krátko po začatí jeho vydávania nastúpilo obdobie normalizácie. Dvojtýždenník sa zmenil na mesačník počas celého obdobia režimu. Od roku 1992 sa stal polmesačníkom a od roku 2000 (s výnimkou roku 2002) je dvojtýždenníkom. Za ten čas časopis zmenil svoj dizajn (čiernobielu verziu s 16 stranami z čias socializmu vystriedal plnofarebný časopis s 28 stranami) a stabilizovala sa jeho štruktúra. Jeho vydavateľmi boli postupne Štátne nakladateľstvo, Spolok svätého Vojtecha, Náboženské vydavateľstvo Petra a neskôr, po jeho zrušení, vydávanie časopisu prešlo na Gréckokatolícke arcibiskupstvo Prešov a neziskovú organizáciu Petra.
Cena Emila Korbu.
Cena Emila Korbu je ocenenie , ktoré udeľuje redakcia časopisu Slovo raz za tri roky. Cena sa udeľuje v kategóriách:
Pomenovaná je po gréckokatolíckom kňazovi, básnikovi a publicistovi Emilovi Korbovi (* 1930 – † 1978).
Dobré ráno, Slovensko!

Dobré ráno, Slovensko! je relácia Slovenského rozhlasu, vysielaná na okruhu Rádia Slovensko. Moderátormi relácie sú Barbara Štubňová a Richard Dedek. Ranný magazín poskytuje denne od 06:00 do 09:00 hod. informačné a hudobné bloky. Okrem spravodajstva poskytuje informácie o doprave, počasí a aktuálnych udalostiach.
V pracovných dňoch je skoré ranné vysielanie doplnené reláciou "Budíček Rádia Slovensko", ktorá je vysielaná od 04:30 do 06:00 hod.
Aragosaurus

Aragosaurus bol rod sauropóda, žijúceho v období spodnej kriedy na území dnešného Španielska (provincia Teruel, autonómna oblasť Aragónsko). Typový a zároveň jediný druh je Aragosaurus ischiaticus.
Aragosaurus bol veľký, štvornohý bylinožravý dinosaurus, žijúci pred približne 130 až 120 miliónmi rokov (stupne hoteriv až barém). Dorastal do dĺžky asi 18 metrov a mohol vážiť až .
Tak ako všetky sauropódy, aj Aragosaurus mal dlhý krk a chvost, malú hlavu, mohutné telo a svojim vzhľadom pripomínal severoamerického Camarasaura. Známy je podľa neúplnej fosílie, nájdenej v Španielsku a pomenovanej skupinou paleontológov (Sanz, Buscalioni, Casanovi Santafe) v roku 1987. Rovnako ako Camarasaurus, aj Aragosaurus mal pravdepodobne krátku, kompaktnú lebku a stredne dlhý krk. Jeho zuby boli veľké a široké, užitočné pre odhrýzanie lístia a konárov z vysokých ihličnatých stromov. Predné končatiny mal len o niečo kratšie ako zadné a jeho chvost bol dlhý a svalnatý.
Rádio WOW

Rádio WOW je súkromná komerčná rozhlasová stanica, ktorá vysiela od roku 2007 z Bánoviec nad Bebravou pre región Hornej Nitry a časť stredného Považia. Zameriava sa na hudbu od 70. rokov až po súčasnosť. 
Pre poslucháčov vysiela moderované relácie ako Dobré ráno, Denný mix, Pop Show, Hallo - koncert na želanie alebo víkendovú dvojhodinovku hitov pre jubilantov.
Vznik.
Súčasné rádio je pokračovateľom pôvodného rovnomenného rádia, ktoré vzniklo v roku 2007, no z finančných dôvodov prerušilo v lete 2010 vysielanie. Po zmene vlastníckych pomerov sa vysielanie 1. júla 2011 obnovilo a nasledovalo rozšírenie vysielania do regiónu Partizánskeho a Prievidze. V lete 2016 došlo k rozšíreniu na frekvencie Šláger rádia, ktoré k 1. júlu ukončilo vysielanie, čím sa pokrytie rádia viac ako zdvojnásobilo. Od 28. marca 2017 vysiela aj v Nitre a blízkom okolí. Začiatkom marca 2018 bolo vysielanie na frekvenciách bývalého rádia GO DeeJay ukončené.
Vysielače.
Pokrytie zabezpečuje viacero nízkovýkonných vysielačov:
Agregát

Agregát môže byť:
Majstrovstvá Ázie v hádzanej mužov 1991

Majstrovstvá Ázie v hádzanej mužov 1991 bol v poradí 6. turnaj majstrovstiev Ázie v hádzanej mužov, ktoré organizuje Ázijská hádzanárska federácia (AHF). Konal sa v Hirošime, v Japonsku v dňoch od 22. augusta1. septembra 1991, za účasti dovtedy rekordných 12 tímov. Nováčikom podujatia bolo družstvo KĽDR. Japonsko sa stalo piatou krajinou, ktorá hostila majstrovstvá Ázie mužov. Titul získala štvrtýkrát (štvrtýkrát za sebou) , ktorá vo finálovom stretnutí zvíťazila nad .
Tento turnaj slúžil zároveň ako kvalifikácia ázijských družstiev na Letné olympijské hry 1992, ktoré hostila Barcelona. Kvalifikovalo sa na ne iba víťazné družstvo. Rovnaké družstvo sa kvalifikovalo aj Majstrovstvá sveta 1993, ktoré organizovalo Švédsko.
Majstrovstvá Ázie v hádzanej mužov 1993

Majstrovstvá Ázie v hádzanej mužov 1993 boli v poradí 7. Majstrovstvá Ázie v hádzanej mužov, ktoré organizuje Ázijská hádzanárska federácia (AHF). Bolo to najvyššie ázijské hádzanárske podujatie v roku 1993. Konalo sa v Manáme, v Bahrajne od 24. septembra5. októbra 1993, za účasti 12 tímov. Bahrajn bol šiestou krajinou, kde sa konali majstrovstvá Ázie mužov. Jediným nováčikom na turnaji bol Kazachstan. Juhokórejčania sa stali piatykrát víťazmi tohto turnaja (piatykrát za sebou).
Petra (vydavateľstvo)

Petra alebo aj Náboženské vydavateľstvo Petra (v súčasnosti PETRA n.o.) je slovenské náboženské vydavateľstvo, ktoré založil 21. apríla 1998 gréckokatolícky kňaz Juraj Gradoš. Medzi jeho hlavné činnosti patrí vydávanie kresťanských časopisov a kníh. Mimo toho vydáva rôzne publikácie, ktoré svojím obsahom nenarúšajú filozofiu vydavateľstva. 
Súhlas na zriadenie vydavateľstva dal prešovský sídelný biskup Ján Hirka dňa 15. apríla 1998 a to na dobu 10 rokov. 22. septembra 1999 sa stalo oficiálnym vydavateľstvom Prešovského biskupstva a v novembri toho istého roku začalo vydávať teologická revue Gréckokatolíckej bohosloveckej fakulty PU – Theologos.
V decembri 1999 sa stalo vydavateľom oficiálneho časopisu Gréckokatolíckej cirkvi na Slovensku "Slovo" a zároveň sa spojilo so Spolkom biskupa Petra Pavla Gojdiča.
Od roku 2000 sa vydavateľstvo stalo vydavateľom časopisu gréckokatolíckych bohoslovcov Prameň a získalo od Literárneho fondu Slovenskej republiky "Cenu Mateja Bela" za rok 1999 za dielo svätý Bazil Veľký: Povzbudenie mladým. Listy I. (R. 357-374) v preklade doc. Daniela Škovieru.
23. – 26. novembra 2000 vydavateľstvo spoluorganizovalo X. Medzinárodný festival duchovných piesní pod záštitou prezidenta SR v Košiciach. Od 1. júna 2001 sa s vydavateľstvom zlúčila predajňa Petra v Prešove. V roku 2001 začal vo vydavateľstve preklad úspešnej série kníh edície medzinárodnej knižnice teológov vyučujúcich na teologických fakultách v celej Európe (napr. viedenský Kardinál Schönbornn, prof. Kunzler, vedúci katedry liturgiky na Paderbornskej univerzite v Nemecku) - Amateca, ktorá zahŕňa odbor súčasnej teológie.
V roku 2002 vydavateľstvo vyhralo výberové konanie na pokračovanie vydávania revue Theologos a na vydávanie publikácií pre "Ústav pre vzťahy štátu a cirkvi" v Bratislave až do jeho zrušenia v roku 2011.
Od 1. júla 2004 bola rozhodnutím prešovského biskupa Jána Babjaka SJ zrušená predajňa Petra v Prešove a následne k 31. decembru aj samotné vydavateľstvo. Jeho činnosť od 1. januára 2005 prevzala nezisková organizácia "Petra" , ktorú založilo Gréckokatolícke biskupstvo Prešov. Petra n.o. prevádzkuje aj predajňu s názvom PETRA, predajňa náboženskej literatúry, a
náboženských predmetov a potrieb, ktorá sídli na Hlavnej ulici 1 v Prešove .
Michal Ondrášek

Michal Ondrášek (* 11. december 1983, Bratislava, Slovensko) je bývalý hokejový tréner, ktorý sa po skončení aktívnej kariéry venuje konzultačnej a dizajnérskej činnosti v oblasti hokeja. Ako špecializovaný brankársky tréner pôsobil v rokoch 2003 až 2007 v Kanade. V tom čase bol zakladateľom hokejovej značky ReasonY. V roku 2009 pôsobil vo funkcii hlavného trénera reprezentácie národného hokejového mužstva Kuvajtu.
Theologos (časopis)

Theologos je vedecký recenzovaný akademický časopis, v ktorom sú uverejňované príspevky z oblastí teológie, filozofie, histórie, religionistiky, náboženskej pedagogiky a príbuzných disciplín. V súčasnosti ho vydáva Gréckokatolícka teologická fakulta Prešovskej univerzity v Prešove. V rokoch 1999 až 2004 patril do portfólia Náboženského vydavateľstva Petra. Dlhoročným predsedom redakčnej rady je Mons. prof. ThDr. Peter Šturák, PhD. Medzi ďalších členov patria prešovský arcibiskup a metropolita Mons. Dr. h. c. ThDr. Ján Babjak SJ, PhD., kardinál a emeritný krakovský arcibiskup Mons. Dr. h. c. Stanislaw Dziwisz a ďalší. Časopis bol v roku 2016 zaradený do databázy ERIH Plus .
Majstrovstvá Ázie v hádzanej mužov 1995

Majstrovstvá Ázie v hádzanej mužov 1995 boli v poradí 8. Majstrovstvá Ázie v hádzanej mužov, ktoré organizuje Ázijská hádzanárska federácia (AHF). Bolo to najvyššie ázijské hádzanárske podujatie v roku 1995. Konalo sa v meste Kuvajt, v Kuvajte od 25. septembra6. októbra 1995, za účasti 9 tímov. Kuvajťania sa stali prvýkrát víťazmi tohto turnaja.
Anabisetia

Anabisetia je vyhynutý rod ornitopódov, ktorý žil v období vrchnej kriedy na území Patagónie, na juhu Južnej Ameriky. Anabisetia bol malý, takmer 2 m dlhý bipédny (na dvoch nohách chodiaci) bylinožravec. Jediný druh je Anabisetia saldiviai.
Anabisetiu pomenovali argentínski paleontológovia Rodolfo Coria a Jorge Orlando Calvo v roku 2002. Rodové meno je stanovené na počesť Any M. Bisetovej, vplyvnej archeologičky z provincie Neuquén v Argentíne, kde boli fosílie tohto dinosaura objavené. Jediný druh, "A. saldiviai", bol pomenovaný po Robertovi S. Blancovi, miestnemu farmárovi, ktorý fosílie tohto dinosaura objavil už v roku 1985.
V súčasnosti sú známe štyri exempláre tohto dinosaura, pričom najkompletnejší z nich je holotyp s označením MCF-PVPH 74 (ďalšie tri exempláre nesú označenia MCF-PVPH-75, MCF-PVPH-76 a MCF-PVPH-77). Holotyp pozostáva z neúplnej lebky, vrátane čiastočnej mozgovne a sánky, kompletných predných a zadných končatín a niekoľkých krčných a chvostových stavcov. Všetky exempláre sú dnes v expozícii v Museo Carmen Funes v Plaza Huincul, v Argentíne.
Všetky štyri exempláre boli objavené na lokalite zvanej Cerro Bayo Mesa, tridsať kilometrov južne od Plaza Huincul v argentínskej provincii Neuquén. Táto lokalita je súčasťou súvrstvia Cerro Lisandro (skupina Río Limay), ktoré sa datuje na vrchný kampán až spodný turón (vrchná krieda), teda do doby pred približne 95 až 92 miliónmi rokov.
Tento dinosaurus je pravdepodobne blízky príbuzný s ďalším patagónskym ornitopódom, Gasparinisaurom. Pôvodne boli oba rody považované za bazálne (vývojovo primitívne) iguanodonty, oveľa pokročilejšie ako severoamerický Tenontosaurus a členovia kladu Euiguanodontia. Nedávno uskutočnené kladistické analýzy (Coria, "et al.") však ukazujú, že Gasparinisaura vlastne leží tesne mimo kladu Iguanodontia, bližšie k severoamerickým rodom Thescelosaurus a Parksosaurus (Anabisetia je pravdepodobne v rovnakej situácii).
Theologos

Theologos môže byť:
Majstrovstvá Ázie v hádzanej mužov 2000

Majstrovstvá Ázie v hádzanej mužov 2000 boli v poradí 9. Majstrovstvá Ázie v hádzanej mužov, ktoré organizuje Ázijská hádzanárska federácia (AHF). Bolo to najvyššie ázijské hádzanárske podujatie v roku 2000. Konalo sa v Kumamote, v Japonsku od 25.30. januára 2000, za účasti 5 tímov. V Japonsku sa majstrovstvá Ázie mužov konali po druhýkrát, keď predtým to bolo v roku 1991. Juhokórejčania sa stali šiestykrát víťazmi tohto turnaja.
Konečné poradie.
Pozn: Kórejská republika sa kvalifikovala na LOH 2002.
Majstrovstvá Ázie v hádzanej mužov 2002

Majstrovstvá Ázie v hádzanej mužov 2002 boli v poradí 10. Majstrovstvá Ázie v hádzanej mužov, ktoré organizuje Ázijská hádzanárska federácia (AHF). Bolo to najvyššie ázijské hádzanárske podujatie v roku 2002. Konalo sa v Isfaháne, v Iráne od 10.19. februára 2002, za účasti 7 tímov. Irán bol siedmou krajinou, kde sa konali majstrovstvá Ázie mužov. Kuvajťania sa stali druhýkrát víťazmi tohto turnaja.
František Dancák

PaedDr. František Dancák (* 8. február 1939, Varhaňovce - † 18. november 2018 Bardejov) bol slovenský gréckokatolícky kňaz ("stavroforný protojerej"), publicista a cestovateľ.
Životopis.
Narodil sa Andrejovi Dancákovi a Anne Dancákovej, rod. Lukáčkovej. Pochádza z troch detí, starší bol brat Pavel a mladšia sestra Anna. Brat Pavel bol tiež kňazom. Annin manžel bol grécko-katolícky kňaz Štefan Keruľ-Kmec .
Pôsobil po roku 1968 ako správca farností Hrabské a Kružlov. Od 1. septembra 1984 do konca roku 1991 pôsobil ako šéfredaktor časopisov "Slovo" a "Blahovistnik". Po tragickej smrti svojho nástupcu Ing. Blažeja Krasnovského sa vrátil do Slova ako šéfredaktor (11. september 1999 až 30. apríl 2000). V rokoch 1995 až 2006 bol odborným asistentom na Gréckokatolíckej teologickej fakulte Prešovskej univerzity v Prešove. Dlhé roky bol členom výboru Spolku svätého Vojtecha, neskôr predsedom redakčnej rady časopisu Slovo a vicekancelárom Prešovského arcibiskupstva. Pôsobil ako člen redakčnej rady časopisu Slovo a cirkevný cenzor. 
Zomrel 18. novembra 2018 v Bardejovskej Novej Vsi.
Vo februári 2019 mu odhalili pamätnú tabuľu v Kružlove . 24. mája 2020 vo Varhaňovciach odhalili a požehnali pamätnú tabuľu dvom bratom, gréckokatolíckym kňazom Františkovi Dancákovi a Pavlovi Dancákovi . Obidvaja boli rodákmi z obce . Pamätná tabuľa je umiestnená na veľkom andezitovom kameni, ktorý pochádza z neďalekého kameňolomu v Brestove .
Pramene.
Slovo (2009), č.4/5, s. 13
Majstrovstvá Ázie v hádzanej mužov 2004

Majstrovstvá Ázie v hádzanej mužov 2004 boli v poradí 11. Majstrovstvá Ázie v hádzanej mužov, ktoré organizuje Ázijská hádzanárska federácia (AHF). Bolo to najvyššie ázijské hádzanárske podujatie v roku 2004. Konalo sa v Dauhe, v Katare od 12.21. februára 2004, za účasti 9 tímov. Katar bol ôsmou krajinou, kde sa konali majstrovstvá Ázie mužov. Jediným nováčikom bol tím Ománu. Všetky zápasy sa hrali v dauhskej Khalifa Arena. Kuvajťania sa stali tretíkrát (druhýkrát po sebe) víťazmi tohto turnaja.
Konečné poradie.
Pozn: Prvé tri tímy sa kvalifikovali na MS 2005.
Majstrovstvá Ázie v hádzanej mužov 2006

Majstrovstvá Ázie v hádzanej mužov 2006 boli v poradí 12. Majstrovstvá Ázie v hádzanej mužov, ktoré organizuje Ázijská hádzanárska federácia (AHF). Bolo to najvyššie ázijské hádzanárske podujatie v roku 2006. Konalo sa v Bangkoku, v Thajsku od 12.21. februára 2006, za účasti 9 tímov. Thajsko bolo deviatou krajinou, kde sa konali majstrovstvá Ázie mužov. Jediným nováčikom bol práve tím Thajska. Všetky zápasy sa hrali v bangkokskom Nimibutr Stadium. Kuvajťania sa stali štvrtýkrát (tretíkrát po sebe) víťazmi tohto turnaja.
Konečné poradie.
Pozn: Prvé tri tímy sa kvalifikovali na MS 2007.
Majstrovstvá Ázie v hádzanej mužov 2008

Majstrovstvá Ázie v hádzanej mužov 2008 boli v poradí 13. Majstrovstvá Ázie v hádzanej mužov, ktoré organizuje Ázijská hádzanárska federácia (AHF). Bolo to najvyššie ázijské hádzanárske podujatie v roku 2008. Konalo sa v Isfaháne, v Iráne od 17.26. februára 2008, za účasti 10 tímov. V Iráne sa uskutočnili majstrovstvá Ázie mužov po druhýkrát, keď predtým to bolo v roku 2002, tiež v Isfaháne. Jediným nováčikom bol tím Libanonu. Všetky zápasy sa hrali v isfahánskej Pirouzi Arena s kapacitou 4 300 divákov. Juhokórejčania sa stali siedmykrát víťazmi tohto turnaja.
Konečné poradie.
Pozn: Prvé tri tímy sa kvalifikovali na MS 2009.
Majstrovstvá Ázie v hádzanej mužov 2010

Majstrovstvá Ázie v hádzanej mužov 2010 boli v poradí 14. Majstrovstvá Ázie v hádzanej mužov, ktoré organizuje Ázijská hádzanárska federácia (AHF). Bolo to najvyššie ázijské hádzanárske podujatie v roku 2010. Konalo sa v Bejrúte, v Libanone od 6.19. februára 2010, za účasti 12 tímov. Libanon bol desiatou krajinou, kde sa konali majstrovstvá Ázie mužov. Jediným nováčikom tohto turnaja bol tím Iraku. Všetky zápasy sa hrali v bejrútskej Hatem Achour Hall. Juhokórejčania sa stali ôsmykrát (druhýkrát po sebe) víťazmi tohto turnaja.
Pôvodne mal na turnaji hrať aj Kuvajt, ale keďže MOV suspendoval Kuvajtský olympijský výbor, následne IHF dočasne suspendovala Kuvajstký hádzanársky zväz zo všetkých turnajov vo všetkých vekových kategóriách.
Konečné poradie.
Pozn: Prvé tri tímy sa kvalifikovali na MS 2011.
Tuľčynský rajón (historický)

Tuľčynský rajón ( - Tuľčynskyj rajon) bol rajón (okres) Vinnyckej oblasti na Ukrajine, ktorý vznikol v roku 1923. Mal rozlohu 1 120 km² a žilo tu 57 974 obyvateľov. Administratívnym centrom bolo mesto Tuľčyn ().
Mestá a obce Tuľčynského rajónu.
Tuľčyn, Kyrnasivka, Špykiv, Bilousivka, Bohdanivka, Bortnyky, Burdiji, Cholodivka, Daňkivka, Dranka, Hannopiľ, Huty, Jurkivka, Kalynivka, Klebaň, Klenove, Kopijivka, Kryščynci, Kynašiv, Levkivci, Majaky, Maňkivka, Marusyne, Mazurivka, Mychajlivka, Nestervarka, Odaji, Pečera, Petrašivka, Siľnycia, Stanislavka, Suvorovske, Špykivka, Šura-Kopijivska, Tarasivka, Torkiv, Tymanivka, Vasylivka, Vynokurňa, Zaozerne, Zarične, Žuravlivka, Chmeľnycke, Feďkivka, Huraľňa, Kapky, Markove, Pesteľa, Sosnivka, Ščuri, Uľanivka.
Citroën Nemo

Citroën Nemo vyrábaný od roku 2007 je malé úžitkové vozidlo triedy van, vyrábané Tureckou divíziou automobilky Sevel v meste Bursa. Predstavuje najlacnejšiu a najmenšiu alternatívu k modelom Berlingo a Jumpy s nákladným priestorom o obsahu a nosnosťou 610 kg. Citroën Nemo je dostupný aj vo verzii Pick-up. Má rovnakú platformu s modelmi Fiat Fiorino, Fiat Qubo a Peugeot Bipper. Do roku 2011 bolo vyrobených 154 959 kusov modelu Nemo.
Výbava.
Moderné dynamické vozidlo Citroën Nemo sa vyznačuje kompaktnými rozmermi ako aj priestranným interiérom. Vozidlo disponuje viacerými prevratnými inováciami ako je nevšedný dizajn a prepracované rozmery. Výhodu automobilu tvorí i veľký užitočný úložný priestor s celkovou kapacitou 360 litrov. Po sklopení zadných sedadiel sa kapacita úložného priestoru zväčší na 890 litrov. Úložný priestor má dĺžku 1,52 metra, šírku 1,47 metra a výšku 1,18 metra. Vodič i spolucestujúci majú k dispozícií 12 rôznych odkladacích priečinkov uľahčujúcich pobyt vo vozidle. S cieľom zjednodušiť prístup do vozidla, boli vytvorené posuvné dvere pre pasažierov. Výbavu tvoria Bluetooth slúchadlá, CD prehrávač MP3 a zadné parkovacie senzory. Citroën Nemo je štandardne vybavený ABS systémom, airbagom pre vodiča a nastaviteľnými 3 bodovými bezpečnostnými pásmi.
Motorizácie.
V Južnej Amerike sa využíva motor Flexifuel využívajúci ako palivo benzín alebo bioethanol, s objemom 1.0 a 1.5 L. Citroën Nemo s motorom HDi 70 získal označenie Airdream potvrdzujúce nízky vplyv na životné prostredie.
Interiér.
Prepracovaný interiér poskytuje pohodlie pre vodiča aj na dlhších trasách. Komfort za volantom tvorí dvanásť úložných priestorov. Sedadlo spolujazdca s názvom Extenso je možné sklopiť horizontálne, alebo ho sklopiť celé pod podlahu čím sa zväčší nákladový priestor na celkových . 
Citroën Nemo XTR.
Citroën Nemo XTR je určený predovšetkým pre klientov zamerané na dovolenkové cesty. Automobil sa vyznačuje 15 palcovými kolesami z ľahkých zliatin, ochranný kryt zospodu motora a hmlové svetlá zakomponované do spodnej časti nárazníka. Nemo XTR disponuje výbavou obsahujúcou strešný nosič s maximálnou hmotnosťou čo umožňuje prepravné možnosti ťažko skladovateľného športového náradia.
Producent

Producent môže byť:
Majstrovstvá Ázie v hádzanej mužov 1983

Majstrovstvá Ázie v hádzanej mužov 1983 bol v poradí 3. turnaj majstrovstiev Ázie v hádzanej mužov, ktoré organizuje Ázijská hádzanárska federácia (AHF). Konal sa v Soule, v Kórejskej republike v dňoch od 25. septembra1. októbra 1983, za účasti 8 tímov. Nováčikmi podujatia boli družstvá Hongkongu, Jordánska a Kataru. Čína sa turnaja nezúčastnila, pretože ten sa konal v Kórejskej republike. Titul získala domáca , ktorá vo finálovom stretnutí zvíťazila nad obhajcom prvenstva z .
Loto

Loto môže byť:
Allisyn Ashley Armová

Allisyn Ashley Snyder (rod. Arm; * 25. apríl 1996, Glendale, Kalifornia, Spojené štáty) je americká herečka najviac známa ako Zora zo seriálu Sonny vo veľkom svete a "So Random!".
Kariéra.
Prvá komerčná rola v ktorej Allisyn hrala bola pre spoločnosť "Bounty", no nikdy sa nevysielala. Napriek faktu, že jej prvý pokus o hereckú kariéru nedopadol veľmi dobre, nakoniec nakrútila niekoľko reklám ktoré už vysielané boli.. Zahrala si v niektorých epizódach známych seriálov ako sú napríklad: "Priatelia", "10-8", "Miracles", a "Sudkyňa Amy". Taktiež mala role vo filmoch ako: "Pán domu" a "Kráľ Kalifornie". V roku 2009 si Allisyn zahrala Zoru v seriáli od Disney Channel, "Sonny vo veľkom svete", túto postavu hrala aj keď sa seriál pretransformoval na skečovú komédiu s názvom "So Random!" ktorá sa začala vysielať v roku 2011.
Majstrovstvá Ázie v hádzanej mužov 1977

Majstrovstvá Ázie v hádzanej mužov 1977 bol v prvý turnaj majstrovstiev Ázie v hádzanej mužov, ktoré organizuje Ázijská hádzanárska federácia (AHF). Konal sa v meste Kuvajt, v Kuvajte v dňoch od 26. marca4. apríla 1977, za účasti 9 tímov. Víťazom sa stalo , ktoré vo finálovom stretnutí zvíťazilo nad .
Nenê

Anderson Luiz de Carvalho (* 17. júl 1981, Jundiaí, Brazília) známejší ako Nenê je brazílsky profesionálny futbalista momentálne hrajúci za klub Paris Saint-Germain vo francúzskej najvyššej ligovej súťaži.
Klubová kariéra.
Začiatky.
Nenê začal hrať profesionálny futbal za brazílsky tím Paulista Futebol Clube vo veku 19 rokov. V ňom zaznamenal 26 gólov v 32 zápasov. V sezóne 2001–2002 prestúpil do Palmeirasu, v ktorom dal len 5 gólov a v tíme vydržal len jednu sezónu. V Brazílii ostal ešte jednu sezónu v Santose, pred odchodom do Európy. 
Pôsobenie v Španielsku.
Od sezóny 2003–04 nastupoval Nenê za španielsky klub RCD Mallorca. Svoj debut odohral 14. septembra 2003 proti klubu Athletic Club, ktorému podľahli 0 - 4. Po sezóne začal pôsobiť v Deportivo Alavés, kde odohral jednu sezónu v najvyššej lige a druhú v druhej lige, kde spolu nastrieľal 21 ligových gólov. 
V sezóne 2005–06 prestúpil do ďalšieho španielskeho klubu Celta de Vigo. Odohral všetkých 38 ligových zápasov a nastrieľal osem gólov a na trávniku odohral až 3 000 minút. Ale ani to nezabránilo že Celta de Vigo obsadili tretie zostupové miesto a zostúpili do druhej ligy. 
AS Monaco.
Dňa 24. augusta 2007 prestúpil do francúzskeho tímu AS Monaco za neuvedenú sumu. Sezóna mu v novom tíme veľmi nevyšla, keď v 28 zápasoch zaznamenal len 5 gólov. Kvôli týmto zlým výkonom bol v posledný deň letného prestupového obdobia poslaný na hosťovanie do RCD Espanyol na celú sezónu 2008/09 s obciou na odkúpenie, ktorú ale katalánsky tím nevyužil.
Po návrate do Monaca sa Nenê uchytil a dal v prvých desiatich zápasoch deväť gólov. Sezónu ukončil so 14 gólmi na delenom piatom mieste v tabuľke strelcov.
Paris Saint-Germain.
Dňa 11. júla 2010 podpísal zmluvu s Parisa Saint-Germain. Hodnota prestupu bola 5,5 milióna eur. "Som veľmi šťastný, že som prišiel do Paríža," povedal Nenê prostredníctvom oficiálnej webovej stránky klubu a dodal: "Rovnako ako PSG, aj ja dúfam, že budeme mať úspešnú ligovú sezónu a dokážeme niečo aj v Európskej lige". Debut v drese PSG vyšiel Nenêmu dobre, keď zaznamenal gól proti Saint-Étiennu, a jeho tím vyhral 3-1. 11. septembra zaznamenal dva góly pri víťazstve 4-0 proti AC Arles-Avignonu. Po polovici sezóny mal Nenê na konte 13 gólov a bol lídrom strelcov ligue 1. Ale dokonca sezóny dal len jeden gól a prepadol sa na štvrté miesto. Celú sezónu vynikal priamymi kopmi. 
V lete roku 2011 kúpil Paris Saint-Germain qatarský investor, ktorý doviedol do tímu nových hráčov, vrátane Jérémyho Méneza, s ktorým hrával v AS Monacu. Brazílčan začal sezónu 2011-12 váhavo, lebo prišla na jeho miesto argentínska konkurencia Javier Pastore. Ale 23. októbra strelil dva góly s penált tímu Caen a tak doviedol mužstvo k výhre 4-2, čím dal najavo, že s ním treba počítať. 
Štatistiky.
"Štatistika k zápasom odohratým k 3. marcu 2012"
Majstrovstvá Ázie v hádzanej mužov 1979

Majstrovstvá Ázie v hádzanej mužov 1979 bol v poradí 2. turnaj majstrovstiev Ázie v hádzanej mužov, ktoré organizuje Ázijská hádzanárska federácia (AHF). Konal sa v Nankingu, v Číne v dňoch od 4.9. novembra 1979, za účasti 5 tímov. Nováčikom turnaja bolo družstvo Indie. Turnaj pozostával iba z jednej päťčlennej skupiny. Titul obhájilo .
Majstrovstvá Ázie v hádzanej mužov 1989

Majstrovstvá Ázie v hádzanej mužov 1989 bol v poradí 5. turnaj majstrovstiev Ázie v hádzanej mužov, ktoré organizuje Ázijská hádzanárska federácia (AHF). Konal sa v Pekingu, v Číne v dňoch od 18. augusta1. septembra 1989, za účasti 9 tímov. Nováčikom turnaja bolo družstvo Iránu. Čína organizovala ázijský šampionát mužov druhýkrát, keď predtým hostila toto podujatie v roku 1979 v Nankingu. Zápasy sa odohrali v aréne "Yuetan Gymnasium". Víťazom turnaja sa tretíkrát (tretíkrát za sebou) stala , ktorá sa vo finálovej skupine umiestnila pred a .
Tento turnaj slúžil zároveň ako kvalifikácia ázijských družstiev na Majstrovstvá sveta 1990, ktoré organizovalo Česko-Slovensko. Kvalifikovalo sa na ne iba víťazné družstvo.
Majstrovstvá Ázie v hádzanej mužov 1987

Majstrovstvá Ázie v hádzanej mužov 1987 bol v poradí 4. turnaj majstrovstiev Ázie v hádzanej mužov, ktoré organizuje Ázijská hádzanárska federácia (AHF). Konal sa v Ammáne, v Jordánsku v dňoch od 15. augusta1. septembra 1987, za účasti dovtedy rekordných 11 tímov. Jordánsko bolo štvrtou krajinou, ktorá hostila majstrovstvá Ázie mužov. Nováčikmi turnaja boli družstvá Nepálu, Sýrie a Čínskeho Tchaj-peja. sa druhýkrát (za sebou) stala víťazom tohto podujatia, keď sa vo finálovej skupine umiestnila pred a .
Tento turnaj slúžil zároveň ako kvalifikácia ázijských družstiev na Letné olympijské hry 1988, ktoré hostil Soul. Kvalifikovalo sa na ne iba víťazné družstvo.
Epitaf Rafaela Podmanického

Epitaf Rafaela Podmanického sa nachádza v Kostole navštívenia Panny Márie v Považskej Bystrici. Vznikol pravdepodobne medzi rokmi 1558 a 1559. Jeho autorom je významný rakúsky sochár Hans Saphoy. Epitaf je pravdepodobne časťou sarkofágu, ktorý dala zhotoviť Podmanického manželka Jana Lomnická. 
Socha.
Epitaf zobrazuje muža v plnej zbroji obkoleseného erbmi a nápisom. Na náhrobku je pozoruhodné, že nápis je písaný v starej slovenčine, čo bolo v tých časoch v Uhorsku nezvyklé. Nápis nám hovorí "LETA PANIE TISICEHO PIETISTEHO PADESATEHO OSMEHO PRWNI STRZEDU W PUSTIE UMRZEL GEST UROZENY PAN RAFFAEL PODMANITZKY Z PODMANINA JEHOZ DUSSY PAN BUOH MILOSTIW RACZ BIETI". Za vlády Podmanickovcov to ale nebolo zvláštne pretože Považská Bystrica bola v tom čase spolu s Varínom jediným mestom na Slovensku, kde sa ako výlučný jazyk cechových majstrov používala slovenčina.
Moment (štatistika)

Moment alebo momentová charakteristika je typ (trieda) charakteristík náhodných premenných resp. ich rozdelení. Je to vlastne zovšeobecnenie pojmov priemer, rozptyl a podobne.
Existujú tieto druhy momentov:
Motor vzadu, pohon všetkých kolies

V automobilovom dizajne je motor vzadu, pohon všetkých kolies alebo R4 koncepcia uloženia spaľovacieho motora za zadnú nápravu, ktorý poháňa všetky štyri kolesá.
Toto usporiadanie je volené predovšetkým pre zlepšenie trakcie alebo riadenia existujúcich usporiadaní motor vzadu, zadný náhon (RR).
Medzi významné automobily používajúce toto usporiadanie patria niektoré športové automobily Porsche, vrátane 959, či 911 Turbo, ktoré od svojho predstavenia, teda predstavenia turbodúchadlom prepĺňanej verzie modelu 993 v roku 1995 a predstavenia modelu Carrera 4 spolu so sériou 964 v roku 1989.
Niektoré varianty automobilov Volkswagen Kübelwagen (vojenské vozidlo s motorom vzadu na základe Volkswagenu Chrobák používané Nemeckom počas Druhej svetovej vojny) boli vyrábané s pohonom všetkých kolies, vrátane variantov Type 86, Type 87, Type 98.
Kostol Navštívenia Panny Márie (Považská Bystrica)

Kostol Návštevy Panny Márie je z časti gotická sakrálna stavba v Považskej Bystrici. Kostol vznikol v 14. storočí, dochované spisy dokladajú existenciu farnosti už v roku 1332. Jeho prvým súkromným patrónom bol Ján Podmanický St. Kostol bol v roku 1941 kompletne prestavaný, nechávajúc iba vežu a presbytérium z pôvodného gotického kostola. Do sedemdesiatych rokov 20. storočia, pred asanáciou, dotváral architektonický interiér pôvodného centra Považskej Bystrice. Dodnes sa v ňom nachádzajú významné architektonické elementy. Medzi ne patrí aj renesančný epitaf Rafaela Podmanického
Place Maubert

Place Maubert je námestie v Paríži. Nachádza sa v 5. obvode.
Poloha.
Na pentagonálne námestie vedú ulice Rue Maître-Albert, Boulevard Saint-Germain, Rue Lagrange a Rue Frédéric-Sauton. Pod námestím leží stanica metra Maubert – Mutualité.
Dejiny.
Námestie vzniklo na začiatku 13. storočia, keď tu boli v roku1210 postavené domy. Jeho meno je skomoleninou mena Albert, opáta kláštora Sainte-Geneviève.
Dňa 12. mája 1588 tu vznikli prvé barikády prívržencov Katolíckej ligy za podpory Henricha de Guise. Na námestí sa tiež konali popravy. Dňa 3. augusta 1546 tu bol upálený i so svojimi knihami protestantský básnik Étienne Dolet (* 1549). Jeho bronzová socha tu byla odhalená 19. júna 1889. V roku 1904 bol oproti soche vztýčený mramorový pomník lekára a teológa Michela Serveta (1511 – 1553), ktorého naopak upálili protestanti. Táto socha bola premiestnená na "Square Aspirant-Dunand" v 14. obvode. Bronzová socha bola v roku 1942 zabavená okupačnými úradmi pri zbere kovu pre vojnové účely a nebola nikdy obnovená.
V roku 1547 bol na námestie preložený trh s potravinami z ostrova Cité, ktorý bol príliš malý. Dnes sa tu trh poriada každý uterok, štvrtok a sobotu.
Žvava-Kvara

Žvava-Kvara alebo Žove-Kvara alebo Žoekvara () je horská rieka v západnom Abcházsku, v Gruzínsku. Je dlhá .
Priebeh toku.
Prediera sa medzi vápencami na západných svahoch Gagrského chrbáta v hlbokom a malebnom kaňone. Ústi do Čierneho mora pri meste Gagra.
Zvárková oceľ

Zvárková oceľ alebo nevhodne zvárkové železo (staršie "zvarková oceľ, zvarkové železo") je :
Zvárková oceľ z pudlovacej pece.
Surové železo a šrot sa pri miešaní (pudlovaní) a za prístupu vzduchu zpracovávalo na cestovitú hmotu (tzn. nebola dosiahnutá teplota topenia), z ktorej sa následne bucharom vykovali tyče a zároveň sa tak odstraňovala troska. Tyče sa následne rozvalcovali na hrubé plechy, ktoré sa vo zväzkoch na valcoch kovársky alebo tavením zvárali. Potom sa z nich vyvalcovala tvarová oceľ (profily). 
Tento postup vynašiel Angličan Henry Corte v roku 1784.
Veľký obsah zavalcovanej trosky spôsoboval vrstevnatosť materiálu. Pre malý obsah uhlíka dosahuje oceľ medze pevnosti v tahu 330 až 400 MPa, ťažnosť sa pohybuje od 12 do 25%. Vlastnosti oceli sú značne rozdielne v smere valcovania (vyšší) a kolmo na smer valcovania. 
Pred vznikom mäkkej ocele, sa výrobky ako nity, klince, drôty, reťaze, železničné spojky, vodné a parné potrubia, matice, skrutky, podkovy, zábradlia, popruhy na drevené krovy striech a ozdobné kovania vyrábali z tvárnej ocele.
Boulevard des Italiens

 
Boulevard des Italiens (doslova "bulvár Talianov") je bulvár v Paríži. Nachádza sa na hraniciach 2. a 9. obvodu. Je jedným z tzv. Veľkých bulvárov postavených na mieste bývalých mestských hradieb Ľudovíta XIII.
Poloha.
Ulica vedie od križovatky s Rue de Richelieu a Boulevard Haussmann, kde naň nadväzuje Boulevard Montmartre a končí pri križovatke s Rue Louis-le-Grand a Rue de la Chaussée-d'Antin, odkiaľ pokračuje Boulevard des Capucines.
Dejiny.
Jeho názov je odvodený od talianskeho divadla, ktoré tu bolo postavené v roku 1783. Dnes je tu Opéra-Comique. Predchádzajúce názvy ulice boli "Boulevard du Dépôt" (bulvár Skladisko) podľa skladov francúzskej gardy postavených v roku 1764 na rohu s ulicou "Rue de la Chaussée-d'Antin". Počas Francúzskej revolúcie sa nazýval "Boulevard Cerutti" podľa jedného z palácov, v ktorom býval novinár Joseph-Antoine Cerutti (1738 – 1792). Za reštaurácie Bourbonovcov sa nazýval "Boulevard de Gand" (1815 – 1828) na pamäť belgického mesta Gentu (fr. Gand), v ktorom žil v exile kráľ Ľudovít XVIII. počas Stodenného císárstva.
Rue Marx-Dormoy

Rue Marx-Dormoy ("ulica Marxa Dormoya") je ulica v Paríži. Nachádza sa v 18. obvode.
Poloha.
Ulica vedoe od námestia Place de la Chapelle a končí pri križovatce ulíc "Rue Ordener", "Rue Philippe-de-Girard" a Rue Riquet. Je orientovaná z juhu na sever. Smerom na sever pokračuje ulica Rue de la Chapelle a na juhu na ňu nadväzuje Rue du Faubourg-Saint-Denis.
Dejiny.
Dnešnú ulicu tvorí časť pôvodnej cesty, ktorá viedla z Paríža do Saint-Denis pozdĺž dediny La Chapelle. Táto cesta mala označenie kráľovská cesta č. 1, počas Francúzskej revolúcie premenovaná na národnú cestu č. 1. Ďalšie názvy tohto úseku boli "Rue de la Chapelle", "Rue de la Chapelle-Franciade" (počas revolúcie). V roku 1814 sa táto časť nazývala "Rue du Faubourg-de-Gloire" a potom opäť "Rue de la Chapelle". Súčasný názov získala 7. júla 1945 na pamiatku francúzskeho politika Marxa Dormoya (1888 – 1941) zavraždeného nacistami.
V tejto ulici býval básnik Paul Éluard.
Žvahov

Žvahov je kopec a vilová štvrť v Prahe v oblasti Smíchov. Leží v katastrálnom území Hlubočepy a obvykle je považovaná za súčasť Zlíchova.
Vilová štvrť Žvahov sa rozkladá na svahoch medzi električkovou traťou zo Smíchova na Barrandov a železničnou traťou Pražský Semmering, ktorá sa preslávila vďaka vysokým viaduktom.
Pre povahu štvrti je veľmi významná prítomnosť niekoľkých chránených území v blízkom okolí, v prvej rade prírodná rezervácia Prokopské údolie, ktorej súčasťou je aj vrch Děvín (310 m). Děvín a priľahlé chrbáty, súhrnne nazývané Dívčí hrady (s rovnomennou štvrťou na severnom okraji), sa nachádzajú priamo nad železničnou traťou naproti Žvahovu a tvoria charakteristickú kulisu štvrti.
Infraštruktúra.
Školstvo.
Do septembra roku 2004 existovala v ulici "Pod Žvahovem" základná škola pre obyvateľov štvrtí Žvahov a Hlubočepy. Kvôli nízkemu počtu žiakov bola zlúčená zo ZŠ Barrandov na Chaplinovom námestí.
Od septembra 2005 sídlili v budove bývalej základnej školy Pod Žvahovem, ktorá je v majetku Mestskej časti Praha 5, v nájme dve školy: "Osemročné gymnázium Buďánka" (ktoré sa odtiaľ roku 2010 presťahovalo do Řep) a vo východnej polovici budovy "Tanečné centrum Praha - konzervatórium".
Zdravotníctvo.
Štvrte Žvahov a Hlubočepy mali dokonca skôr aj vlastné zdravotné stredisko, v súčasnosti ale tieto lokality patria do spádovej oblasti polikliniky na Barrandove.
Doprava.
Žvahov sa vyznačuje obtiažnou dopravnou dostupnosťou. Štvrť je s okolitým svetom spojená dvoma ulicami, ani jedna z nich ale nie je prejazdná pre všetky vozidlá. Ulica "Nad Zlíchovem" je hneď u svojho začiatku preťatá nízkym viaduktom, ktorý znemožňuje napríklad aj vjazd bežných autobusov či veľkých smetiarskych áut, ulica "Pod Žvahovem" má zase v dolnej časti veľmi ostrú zatáčku, ktorá tiež sťažuje prejazd veľkých vozidiel.
Dopravné spojenie Žvahova a okolitých štvrtí so zvyškom Prahy zaisťuje električková trať vedúca k Smíchovskému nádraží. Do roku 2003 trať končila na slučke Hlubočepy, v roku 2003 bola ale predlžená o úsek Hlubočepy – Barrandov. Od septembra 2005 tiež funguje autobusová linka 128 priamo pre obsluhu samotnej štvrti Žvahov; linka začína aj končí pri električkovej slučke Hlubočepy a má 8 zastávok. Na linke jazdia midibusy kvôli zmieňovanému nízkemu zlíchovskému viaduktu.
Štvrť Žvahov má aj vlastnú železničnú zastávku, Praha-Žvahov, ktorá leží na trati 122 vedúcej zo severného nástupišťa Smíchovského nádraží do Hostivic. Kvôli riedkej prevádzke je ale vlakové spojenie málo využívané.
Referencie.
Žutkij

Žutkij bol ruský torpédoborec triedy Zavidnyj. Do služby u Čiernomorského loďstva bol zaradený v roku 1906. Za prvej svetovej vojny sa zúčastňoval bojových akcií proti Turecku. Dňa 30. marca 1915 vykonal spolu s torpédoborcami Zvonkij a Živučij výpad proti tureckému mestu Eregli. V máji 1918 bol v Sevastopole ukoristený Nemcami, avšak do služby nebol pre svoj technický stav zaradený. Ku koncu apríla 1919 bol potopený Britmi na plytkej vode v Sevastopole, aby nepadol do rúk postupujúcich červenoarmejcov. Po konečnom obsadení Krymu Červenou armádou bol vyzdvihnutý, opravený a zaradený do flotily a v roku 1923 konečne vyradený zo služby.
Žurnalistická etika

Žurnalistická (novinárska) etika je súhrnné pomenovanie písaných aj nepísaných noriem, ktoré sa uplatňujú v žurnalistike. Patria sem predovšetkým etické kódexy, ktoré prijímajú ako jednotlivé redakcie, tak organizácie alebo štátne inštitúcie, aby novinárom poskytli usmernenia, ako sa rozhodovať v každodenných etických otázkach.
V novinárskej etike sa spolu stretáva sloboda slova (zaručená na Slovensku Listinou základných ľudských práv a slobôd, v USA Prvým dodatkom Ústavy) s obecnou mierou vkusu, ochranou súkromia, ochranou práva na česť a dôstojnosť a zodpovedným hľadaním objektívnej pravdy.
Slovensko.
V roku 2001 vznikla Asociácia na ochranu novinárskej etiky.
Znaky žúp v Maďarsku

Znaky jednotlivých žúp Maďarska ukazujú široké spektrum miestnych vplyvov a prvky z dejín. Všetkých 20 žúp vrátane hlavného mesta Budapešť má vlastný znak nezávisle vytvorený na Štátnom znaku Maďarska. Niektoré župné znaky, ako napríklad znaky žúp: Stoličnobelehradská župa, Novohradská župa a Tolnianska župa však štátny znak obsahujú.
Abaújvár

Abaújvár môže byť:
Župan (odev)

Župan je druh oblečenia príbuzný pyžamu. Vyrába sa prevažne z froté alebo hodvábu a nosí sa obyčajne po sprchovaní a kúpaní, aby zachytil zvyškovú vlhkosť. Župan sa nosí prevažne v súkromí. Vo verejných priestoroch sa nosia len vtedy, ak sú spojené s hygienou, napr. bazény či sauny, ale aj nemocničné zariadenia.
Je to jeden kus odevu, často bez gombíkov, ktorý sa upevňuje pomocou opasku okolo tela, môže byť doplnený aj kapucňou. Župany sa vyrábajú pre ženy, mužov aj deti.
Abovský Novohrad

Abovský Novohrad alebo Nový hrad môže byť:
Mastocyt

Mastocyt alebo žírna bunka alebo heparinocyt je bunka vyskytujúca sa v rôznych tkanivách, ale najčastejšie v koži a v tráviacej sústave. Má tu podobnú funkciu ako bazofilný granulocyt v krvi, tzn. obsahuje množstvo zrnitých vreciek (granúl) obsahujúcich heparín a histamín. Podobne ako krvné bunky vznikajú z hematopoetickej kmeňovej bunky, ale na rozdiel od červených či bielych krviniek zostávajú natrvalo v tkanive. Blúdivé bunky dosahujú 20-30 μm a sú oválne alebo guľovité.
Sú schopné zo svojich vnútrobunkových vreciek za istých okolností uvoľňovať heparín a histamín. Prvá z látok bráni zrážaniu krvi, histamín má význam pri vzniku alergickej reakcie. Keď príde blúdivá bunka do styku s antigénom (napr. peľové zrno alebo mnohobunečný parazit), naviaže sa prostredníctvom Fc fragmentu molekuly imunoglobulínovej protilátky (IgE) na povrch týchto antigénov a vyleje obsah svojich vreciek. K aktivácii blúdivej bunky môže dôjsť ale aj alternatívnymi spôsobmi, napríklad kontaktom s bakteriálnou DNA sprostredkovaným Toll-like receptormi.
Pohyblivá bunka

Pohyblivá bunka môže byť:
Blúdivá bunka

Blúdivá bunka alebo voľná bunka alebo pohyblivá bunka je taká bunka väziva, ktorá je schopná meniť miesto. Opakom je pevná bunka (fixná bunka).
Patria sem najmä histiocyty, žírne bunky a plazmatické bunky, existujú aj blúdivé krvné bunky (napr. neutrofilné a eozínofilné granulocyty, monocyty, lymfocyty) a iné.
Majstrovstvá Ázie vo vodnom póle 2009

Majstrovstvá Ázie vo vodnom póle 2009 boli 8. majstrovstvá Ázie vo vodnom póle mužov a žien, ktoré organizuje Ázijská plavecká federácia (AASF). Bolo to najvyššie ázijské vodnopólové podujatie, ktoré sa konalo v roku 2009. Konalo sa v Changshu, v Číne od 11.16. marec 2009, za účasti 6 mužských a 4 ženských tímov. Čína sa stala víťazom v mužskej i ženskej kategórii.
Konečné poradie.
Muži
Ženy
Majstrovstvá sveta v bandyhokeji mužov 2012

Majstrovstvá sveta v bandyhokeji mužov 2012 boli 32. majstrovstvá sveta mužov v bandyhokeji. Bolo to najvyššie medzinárodné podujatie FIB v bandyhokeji v roku 2012, ktoré sa konalo za účasti 14 tímov. Konalo sa od 28. januára5. februára 2012 v Alma-Ate, v Kazachstane. Majstrovstvá sveta sa tak konali po prvýkrát na ázijskom kontinente, a celkove len v šiestej krajine sveta. Jediným nováčikom turnaja bol tím Japonska. Druhým nováčikom malo byť Kirgizsko, ktoré sa ale spolu s Mongolskom na poslednú chvíľu odhlásili z turnaja. 19 zápasov A divízie videlo 37 300 divákov. Z historicky jedenásteho titulu sa radovali Švédi.
Divízie.
Poznámka: Mongolsko a Litva sa na poslednú chvíľu zo šampionátu odhlásili.
Kvalifikácia na Majstrovstvá sveta vo florbale mužov 2012

Kvalifikácie sa zúčastnilo 24 štátov, ktoré bojovali o 11 miesteniek na záverečný turnaj v 5 skupinách na 4 kontinentoch.
Priamy postup.
Priamo z MS 2010 postúpili 4 najvyššie umiestnené tímy a hostiteľská krajina:
Amerika.
Pozn: Brazília sa mala tiež zúčastniť kvalifikácie. Pre finančné problémy sa však na nej nezúčastnila, a IFF pre neskorý termín odstúpenia nezmenila kvótu miesteniek pre Ameriku, a teda zostali 2 miestenky.
Ázia a Oceánia.
Ázijsko-oceánska kvalifikácia bola súčasťou Majstrovstiev Ázie a Pacifiku 2012. S tým rozdiel, že výsledky Iránu sa do kvalifikácie nezapočítavali, pretože Irán nebol riadnym členom IFF (iba IAFC).
Európa.
Z európskych kvalifikačných skupín postúpili 2 najlepšie tímy z každej skupiny a najlepší tím z tretích miest.
Majstrovstvá sveta vo florbale mužov 2012

Majstrovstvá sveta vo florbale mužov 2012 boli v poradí 9. majstrovstvá sveta vo florbale mužov. Bolo to najvyššie medzinárodné podujatie IFF vo florbale v roku 2012. Konalo sa od 2.9. decembra 2012 v Berne a Zürichu, vo Švajčiarsku, za účasti 16 tímov. Jediným nováčikom turnaja bolo . Po druhýkrát sa konali MS mužov vo Švajčiarsku, keď predtým to bolo v roku 2004. Po 6 rokoch zvíťazilo Švédske družstvo a získalo svoj siedmy titul. Vo finále zdolalo svojho tradičného finálového súperacelok Fínska jasne . Domáci Švajčiari skončili bronzoví. 
Historický úspech zaznamenali Nemci, ktorí po minuloročnom 10. mieste skončili štvrtí. Rovnako historický úspech zaznamenalo Slovenské družstvo, ktoré skončilo pri svojom prvom štarte na MS na 8. mieste.
Nasadenie do skupín.
Pozn: Číslo v zátvorke udáva umiestnenie v aktuálnom medzinárodnom rebríčku IFF k máju 2012.
Konečné poradie.
Pozn: Prvých 5 tímov sa kvalifikuje priamo na MS 2014.
Citroën C-Crosser

Citroën C-Crosser je automobil triedy SUV, ktoré prišlo na trh v roku 2007. Je výsledkom spolupráce automobiliek PSA Peugeot Citroën a Mitsubishi Motors. Pôvodný názov modelu C-Crosser mal byť C7, ale meno Crosser lepšie vystihuje vozidlo aj kvôli pohonu všetkých štyroch kolies. Výroba v Európe skončila v roku 2012 no naďalej pokračovala v Rusku. Týmto modelom tak Citroën opäť ponúkol pohon 4x4 po viac ako 9. rokoch, kedy skončili modely Citroën AX 4x4 a BX 4x4.
Výbava automobilu.
Dynamické tvary vozidla Citroën C-Crosser s chrómovými lištami, štýlovo spracovanými strešnými nosičmi či ostro rezanými svetlometmi ponúkajú komfortnú jazdu pre vodiča a spolucestujúcich. Všestranné využitie automobilu ponúka cestujúcim usporiadanie sedadiel 5 + 2. Druhý rad sa sklápa automaticky cez elektrické ovládanie alebo manuálne, tretí rad zadných sedadiel sa nachádza skrytý pod podlahou. Sedadlá sa z vozidla nedajú odstrániť. Objem batožinového priestoru má kapacitu 184 litrov, ktorý sa dá zväčšiť až na 1 686 litrov. 
Zaujímavosťou je zabudovaná prevodovka, umožňujúca 3 odlišné nastavenia jazdného režimu v závislosti na štýle jazdy a povrchu vozovky. Tieto nastavenia sú nasledovné: pohon 2 kolies, pohon 4 kolies a uzamknuté nastavenie vhodné pre vozovku so slabšou priľnavosťou. Komfort zaručuje i výkonná brzdová sústava a optimálny prenos sily motora na vozovku. Pohodu pri jazde dopĺňa viacero high tech prvkov zahrňujúcich audio systém, dotykový navigačný systém, parkovaciu kameru alebo možnosť telefonovania bez použitia rúk, založenú na systéme Bluetooth. Výbava takisto zahŕňa centrálne zamykanie vozidla, nastaviteľný volant, lakťovu opierku, imobilizér, elektrické ovládanie predných okien. Pre deti je Citroën C-Crosser vybavený systémom "ISOFIX" pre pohodlné a pevné uchytenie detskej sedačky. Klimatizácia v automobile je automatická a bezpečnosť pri jazde zvyšuje 8 airbagov.
Motorizácie.
Citroën C-Crosser disponuje dieselovým motorom o objeme 2.2 HDi s výkonom 115 kW. Vďaka spolupráci automobiliek Mitsubishi, Daimler – Chrysler a Hyundai vznikol aj benzínový motor s názvom "GEMA". Je to štvorvalec s objemom 2.4 l a výkonom 125 kW. Motor 2.2 HDi je vybavený časticovým filtrom, ktorý odstraňuje nespálené sadze, spôsobujúce čierny dym. Tento filter ich spáli dostatočnou dávkou paliva s vysokou teplotou. Motorizácia 2.0i nebola pre Európsky trh k dispozícií.